Serenadi (Viel’, armahani, uinuos)
Viel’, armahani, uinuos,
 Suloista unta nauttios,
 Uinuupa laakson ruusukin
 Ja on niin huoleton!
 Ei liiku rannan ruohokaan,
 Ei ännä laululintukaan,
 Mun rintani, oi armahin,
 Vaan riehuu, rauhatt’ on.

 Mä laulan aina sinusta,
 Sä nähkös uuta minusta,
 Kädessä käsi kanssasi
 Mun nähtös astuvan!
 Ei vainenkaan. Oi anteeks’ suo!
 Ois halpaa sulle uni tuo.
 Sä nähnet, suloenkeli,
 Vaan unta taivahan.

[Juho] Laine.

Lähde: Päijänne 21.6.1878.

Juho Laine
Runot
Päijänne
1878